كتير من الناس مش واخدين بالهم ان المال مال الله. ونحن مستخلفون فيه. عشان كده احنا مسئولين عن المال ده وانفاقا قدام نفسنا وقدام الناس والاهم قدام ربنا سبحانه وتعالى. ودي اصعب معادلة هتقابلك في حياتك انك تنفز
معاملاتك اليومية من غير ما تقع في مخالفات شرعية. وكمان تحقق الرخاء المادي والاجتماعي في نفس الوقت. سبوبة حلال هتكون هي حلقة الوصل بين البيزنس وفقه المعاملات السلام عليكم. انا باسم عليوة ودي سبوبة حلال
هتكلم معك النهاردة في سبوبة حلال عن زكاة الدهب والفضة والفلوس. ركز معي عشان هجاوب على اسئلة كتير بتدور في دماغك بخصوص الموضوع ده. خلينا نتكلم كده من البداية خالص
ان الدهب الزينة مش هيكون عليه زكاة. كل كلامنا في حلقتنا النهاردة هيكون عن زكاة الدهب اللي بنية حفز المال او بنية التجارة. اول واهم سؤال بييجي في دماغك اول ما تيجي تحسب زكاة الدهب ان لازم تعرف ايه هو النصاب بتاع الدهب ولازم تعرف كمان يعني ايه حول ولازم تعرف نسبة الزكاة
بتاعة الدهب. النصاب هو عبارة عن خمسة وتمانين جرام دهب عيار اربعة وعشرين. والحول هو سنة والسنة دي ممكن تكون سنة هجرية وممكن تكون سنة ميلادية وهنقول الفرق ما بينهم بعدين. رقم تلاتة لازم تبقى عارف نسبة الزكاة ونسبة الزكاة ديت يا اما اتنين ونص في المية يا اما اتنين وستة من عشرة في المية
على حسب الحول اللي هنشتغل عليه. طب ايه الخلاف ما بين الحول؟ وايه الخلاف ما بين العيار بتاع الدهب؟ طب لو معي عيار دهب اربعة وعشرين ولو معي عيار دهب واحد وعشرين ومعي
عيار تمنتاشر. هحسب الزكاة ازاي؟ ده اللي هنتكلم عليه بالتفاصيل. وهنجاوب على اكتر الاسئلة المشهورة في زكاة الدهب. طيب خلينا نقول مسال واحد معه ميت جرام دهب عيار اربعة وعشرين. وحال عليهم الحول
ميت جرام دهب عيار اربعة وعشرين خلينا نعمل المعادلة البسيطة ديت في الحساب. هنقول المية جرام دهب دول قيمتهم النهارده مسلا آآ سعر الجرام تمنميت هنقول ميت جرام في تمنميت جنيه
في اتنين ونص في المية لو انا شغال على الحول الهجري او اتنين وستة من عشرة في المية لو انا شغال على الحولي الميلادي وبالتالي هيطلع لك قيمة الزكاة مباشرة
طيب السؤال التاني والمهم جدا وده المشهور واللي بيقابلنا لو الدهب اللي معي عيار اربعة وعشرين وعيار واحد وعشرين وعيار تمنتاشر ازاي اعمل المعادلة بتاعتهم بسهولة خلينا نقول مسال واحد معه ميت جرام دهب عيار اربعة وعشرين
ومية جرام دهب عيار واحد وعشرين. وميت جرام دهب عيار تمنتاشر. ازاي نحسب الزكاة بتاعتهم؟ اولا السؤال الاول هل هم بلغوا النصاب؟ طبعا بلغوا وبزيادة الحمد لله. رقم اتنين هل هم حال عليهم الحول ولا ما حالش عليهم الحول؟ الحول يعني السنة عدى عليهم سنة؟ اه عدى عليهم سنة. رقم
تلاتة نسبة الزكاة اللي انا هشتغل عليها. خلينا نتكلم على اني هشتغل على الحول الهجري لان هو ده الاساس. يعني نسبة اتنين ونص في المية. هات ورقة وقلم واعمل معي المعادلة دي. المعادلة
بتقول ان انت هتاخد كل عدد جرام معك وتضربه في رقم العيار. يعني ايه؟ احنا قلنا في المسال بتاعنا ان انا عندي ميت جرام دهب اربعة وعشرين. يبقى هاقول مية في
في اربعة وعشرين زائد مية في واحد وعشرين زائد مية في تمنتاشر. واقسم كل الكلام ده على اربعة وعشرين هيطلع لي الناتج متين اتنين وستين ونص. المتين اتنين وستين جرام ونص دول هم عيار اربعة وعشرين كلهم
بمعنى اصح انا حولت الجرامات اللي موجودة عندي عيار واحد وعشرين وعيار تمنتاشر لعيار اربعة وعشرين وبناء عليه هشوف سعر جرام الدهب في يوم الحول سعر جرام الدهب في يوم الحول قيمته
وليكن كانت خمسمية جنيه هضرب متين اتنين وستين ونص في خمسمية جنيه هيطلع لي القيمة مية واحد وتلاتين الف وشوية. هقوم ضاربهم في اتنين ونص في المية وبالتالي الناتج اللي هيطلع هو قيمة الزكاة. طيب لو معك دهب ما يبلغش النصاب ومعك فضة ما تبلغش النصاب ومعك فلوس ما تبلغش النصاب
هل مش هطلع عليهم زكاة؟ طب لو اتجمعوا التلاتة مع بعض وبلغوا النصاب؟ هل عليهم زكاة؟ طيب ده سؤال مهم جدا لازم تركز فيه. لان الدهب والفضة التلاتة هيتعاملوا نفس المعاملة. الدهب والفضة كانوا في عهد النبي صلى الله عليه وسلم اسمهم النقدين. والنهارده الفلوس بتحل محل الدهب والفضة في عهد النبي صلى الله عليه
وبالتالي التلاتة لما باجي ازكيهم مع بعض بازكيهم في نفس الوعاء وبنفس النصاب وبنفس الحول مع بعض. يعني لما جمعهم التلاتة ويبلغوا النصاب خلاص هيبقى عليهم زكاة. انت عمال تقول لي من ساعتها زكاة الدهب والفضة بس ما اتكلمش عن الفضة. احنا قلنا ان نصاب الدهب خمسة وتمانين جرام دهب عيار اربعة وعشرين. نصاب الفضة
خمسمية خمسة وتسعين جرام. يعني عشان تطلع زكاة على الفضة لوحدها. اللي هي بنية التجارة لازم تكون بلغت النصاب اللي هو خمسمية خمسة وتسعين جرام. طيب فلوس بتزكى ازاي؟ بتزكى زي الدهب. هنشوف قيمة الفلوس اللي معي بلغت النصاب ولا لا؟ طب هو نصاب الفلوس ايه؟ برضو ما يعادل خمسة
وتمانين جرام ده. خلينا نسبت كده الرقم بتاعنا. لو الخمسة وتمانين جرام دهب قيمتهم النهاردة ميت الف جنيه يبقى اللي هيعدي المية الف جنيه بلغ النصاب واللي اقل من المية الف جنيه ما بلغش النصاب. طب انت ما طلعتش الزكاة بتاعتك لمدة تلات اربع سنين
فاتت هل الزكاة تسقط بالتقادم؟ ولا تسقط بالجهل؟ ولا تسقط بالتفريط؟ لا ما بتسقطش للاسف لانها دين. فلازم تطلعه ايا كانت المدة مرت عليه. طيب انت معك دهب بقى له تلات سنين هتطلع زكاة عليه ازاي ؟ هترجع عن طريق جوجل او عن طريق آآ الخبراء في الدهب وتسألهم سعر الدهب يوم
واحد وتلاتين اتناشر سنة الفين وسبعة كان كم؟ ويوم واحد وتلاتين اتناشر سنة الفين وتمانية كان كم؟ ويوم واحد وتلاتين اتناشر سنة الفين وتسعة كان كم؟ وهكزا كل السنوات اللي انت سقطت فيها الزكاة. وتاخد الكمية اللي كانت موجودة معك من الدهب في اليوم ده. وتضربها في سعر يوم الحول. وبناء عليه
في اتنين وستة من عشرة في المية لو انت هتشتغل على الحولي الميلادي واتنين ونص في المية لو انت هتشتغل على الحول الهجري والقيمة اللي هتطلع في كل سنة دي الزكاة المستحقة عليك. ودي نقطة مهمة جدا جدا لازم نركز فيها. ان الزكاة دين لا يسقط لا بالتقادم ولا
الجهل ولا بالتفريط